Once Upon a Time (1ος κύκλος)

Ο πρώτος κύκλος της τηλεοπτικής σειράς του ABC *[[Once Upon a Time (τηλεοπτική σειρά)|Once Upon a Time]]* έκανε πρεμιέρα στις 23 Οκτωβρίου 2011 και ολοκληρώθηκε στις 13 Μαΐου 2012. Τη σειρά δημιούργησαν οι Έντουαρντ Κίτσις και Άνταμ Χόρογουιτς. Η σειρά επικεντρώνεται στο Μαγεμένο Δάσος και στο Στόρυμπρουκ και στη μανία της Κακιάς Βασίλισσας (Λάνα Παρίγια) να καταστρέψει την ευτυχία όλων έτσι ώστε να είναι η μοναδική που θα έχει το ευτυχισμένο τέλος.

Ο πρώτος κύκλος του *Once Upon a Time* έλαβε γενικά ευνοϊκές κριτικές από τους κριτικούς, οι οποίοι επαίνεσαν τους ηθοποιούς, τα οπτικά, τις εναλλαγές της πλοκής στα παραμύθια, αν και μερικοί κριτίκαραν τον άνισο τόνο της σειράς. Το πιλοτικό επεισόδιο παρακολούθησαν 12.93 εκατομμύρια τηλεθεατές με τηλεθέαση/μερίδιο στο δυναμικό κοινό (18-49) 4.0/10. Αυτά τα νούμερα μειώθηκαν στην πορεία με το χαμηλότερο της σειράς να είναι τα 8.36 εκατομμύρια τηλεθεατές με τηλεθέαση/μερίδιο στο δυναμικό κοινό (18-49) 2.8/8 τον Απρίλιο του 2012, αλλά να επανέρχεται ελαφρώς στο φινάλε του κύκλου με 9.66 εκατομμύρια τηλεθεατές και τηλεθέαση/μερίδιο 3.3/10.

## Πλοκή
Η σειρά βασίζεται στη θεωρία ότι υπάρχει ένα παράλληλο σύμπαν όπου ο κάθε κλασικός χαρακτήρας παραμυθιού (νέος και παλιός) υπάρχει-ένας κόσμος ο οποίος έχει μια χαλαρή σύνδεση με τον δικό μας κόσμο. Τη νύχτα των 28ων γενεθλίων της, η συλλέκτης εγγυητικών ομολόγων Έμμα Σουάν (Τζέννιφερ Μόρρισον), επανενώνεται με τον Χένρυ Μιλλς (Τζάρεντ Σ. Γκίλμορ) - τον γιο τον οποίο έδωσε για υιοθεσία πριν δέκα χρόνια - και τον πηγαίνει πίσω στο μέρος όπου μεγάλωσε, στο Στόρυμπρουκ, στο Μέιν, ένα μέρος όπου τίποτα δεν είναι όπως φαίνεται.

Ο Χένρυ έχει στην κατοχή του ένα μεγάλο βιβλίο με παραμύθια και είναι πεπεισμένος ότι η Έμμα είναι η κόρη της Χιονάτης (Τζίννιφερ Γκούντγουιν) και του Πρίγκιπα του Παραμυθιού (Τζος Ντάλας), οι οποίοι την έδιωξαν μακριά για να την προστατέψουν από την ισχυρή κατάρα της Κακιάς Βασίλισσας Ρετζίνα (Λάνα Παρίγια), μια κατάρα στην οποία η Βασίλισσα είναι η μόνη με ευτυχισμένο τέλος. Εξαιτίας αυτής της κατάρας, όλοι στο Στόρυμπρουκ είναι παγωμένοι στον χρόνο χωρίς αναμνήσεις των προηγούμενων εαυτών τους - εκτός της Βασίλισσας, η οποία είναι η δήμαρχος του Στόρυμπρουκ και η θετή μητέρα του Χένρυ, Ρετζίνα Μιλλς. Η Έμμα αρνείται να πιστέψει έστω και μια λέξη από τη "θεωρία" του Χένρυ και τον επιστρέφει στο σπίτι του, αλλά αποφασίζει να παραμείνει στην πόλη αφού δένεται μαζί του, κάτι το οποίο αναγκάζει τους δείκτες του ρολογιού στον πύργο να κινηθούν για πρώτη φορά μετά από 28 χρόνια.

Γρήγορα αποκαλύπτεται ότι η Χιονάτη και ο Πρίγκιπας του Παραμυθιού, οι οποίοι ανησυχούν για την ασφάλεια του αγέννητου παιδιού τους, πάνε για να ζητήσουν συμβουλές από τον φυλακισμένο απατεώνα Ραμπλστίλτσκιν (Ρόμπερτ Καρλάιλ). Ως αντάλλαγμα για το όνομα του παιδιού, τους λέει ότι η μόνη τους ελπίδα είναι το ίδιο το παιδί, το οποίο θα επιστρέψει στα 28α γενέθλιά του και θα ξεκινήσει "Η Τελική Μάχη". Το παιδί, ένα κοριτσάκι, γεννιέται την ημέρα που η Βασίλισσα ενεργοποιεί την κατάρα της και έτσι οι γονείς του το τοποθετούν μέσα σε μια ντουλάπα που είναι σκαλισμένη από ένα μαγεμένο δέντρο και τη μεταφέρει στον δικό μας κόσμο, όπου παίρνει το όνομα Έμμα Σουάν και μεγαλώνει στο σύστημα, μη βρίσκοντας ποτέ κάποιον να την υιοθετήσει. Έχει μια δύσκολη παιδική ηλικία και επαναστατώντας στα εφηβικά της χρόνια, γνωρίζει τον πατέρα του Χένρυ, Νηλ (2ος κύκλος), ο οποίος είναι εξίσου επαναστάτης και νιώθει εγκαταλελειμμένος από τον πατέρα του.

Καθώς η Έμμα παραμένει στο Στόρυμπρουκ και γρήγορα εκλέγεται η νέα σερίφης της πόλης μετά τον ξαφνικό θάνατο του προηγούμενο σερίφη, Γκρέιαμ Χάμπερτ (Τζέιμι Ντόρναν), ο οποίος ήταν στην πραγματικότητα ο Κυνηγός της Χιονάτης, η ανταγωνιστική συμπεριφορά της Ρετζίνα της κινεί υποψίες, κάτι που την προτρέπει να μετακομίσει στο σπίτι της δασκάλας του Χένρυ, Μαίρυ Μάργκαρετ Μπλάντσαρντ, η οποία είναι στην πραγματικότητα η μητέρα της η Χιονάτη. Η αντιπαλότητα της Ρετζίνα με τον πλουσιότερο κάτοικο του Στόρυμπρουκ, τον κύριο Γκόλντ, θερμαίνεται ακόμα περισσότερο όταν μαθαίνει ότι εκείνος γνωρίζει την πραγματική του ταυτότητα ως Ραμπλστίλτσκιν, όταν ρωτάει για τη σχέση της Έμμα με την κατάρα. Η Μαίρυ Μάργκαρετ ερωτεύεται τον Ντέηβιντ Νόλαν, έναν ασθενή που βρίσκεται σε κώμα και είναι στην πραγματικότητα ο πατέρας της Έμμα, ο Πρίγκιπας του Παραμυθιού. Εκείνος ξυπνάει όταν εκείνη του διαβάζει ένα παραμύθι από το βιβλίο του Χένρυ, όταν ο Χένρυ της το ζητάει να το κάνει ως χάρη. Ο Ντέηβιντ, ωστόσο, είναι παντρεμένος με την Κάθρυν Νόλαν, τη γυναίκα η οποία είναι (στον κόσμο του παραμυθιού) η πρώην αρραβωνιαστικιά του, πριγκίπισσα Άμπιγκεηλ, κόρη του βασιλιά Μίδα. Μη μπορώντας να αρνηθούν την πραγματική αγάπη, ο Ντέιβιντ και η Μαίρυ Μάργκαρετ αρχίζουν σύντομα μια κρυφή σχέση η οποία γίνεται αντιληπτή και αναστατώνει την Κάθρυν.

Η Κάθρυν τελικά αποφασίζει να πάει στη Βοστώνη και να αφήσει τον Ντέηβιντ να είναι με τη Μαίρυ Μάργκαρετ, αλλά εξαφανίζεται πριν αφήσει το Στόρυμπρουκ εξαιτίας μιας παρενέργειας της κατάρας που δεν επιτρέπει σε κανέναν να εγκαταλείψει την πόλη. Λίγο καιρό αργότερα, ένα παλιό κουτί κοσμημάτων το οποίο ανήκε στη Μαίρυ Μάργκαρετ όταν εκείνη ήταν παιδί, βρίσκεται θαμμένο στην παλιά γέφυρα και αποκαλύπτεται να περιέχει μια ανθρώπινη καρδιά, η οποία με εξέταση DNA αποδεικνύεται ότι ανήκει στην Κάθρυν. Η Μαίρυ Μάργκαρετ συλλαμβάνεται για την υποτιθέμενη δολοφονία της Κάθρυν και προσλαμβάνει τον κύριο Γκολντ ως δικηγόρο της. Τα πράγματα δεν πηγαίνουν καλά για τη Μαίρυ Μάργκαρετ, η οποία είναι έτοιμη να διωχθεί από τον διεφθαρμένο εισαγγελέα Άλμπερτ Σπένσερ (Άλαν Ντέηλ), ο οποίος είναι στην πραγματικότητα ο θετός πατέρας του Πρίγκιπα του Παραμυθιού, Βασιλιάς Τζόρτζ, όταν η Κάθρυν βρίσκεται ζωντανή σε ένα σοκάκι. Αποκαλύπτεται ότι η Ρετζίνα και ο κύριος Γκολντ σχεδίαζαν να παγιδέψουν τη Μαίρυ Μάργκαρετ και να την αναγκάσουν να εγκαταλείψει το Στόρυμπρουκ, αλλά ο κύριος Γκολντ πρόδωσε τη Ρετζίνα και άφησε την Κάθρυν για να αθωωθεί η Μαίρυ Μάργκαρετ. Όταν ο διεφθαρμένος αρχισυντάκτης της *Daily Mirror*, Σίντνεϋ Γκλας (Τζιανκάρλο Εσποσίτο), ο οποίος είναι στην πραγματικότητα ο Μαγικός Καθρέφτης, ομολογεί ότι απήγαγε την Κάθρυν για να ξεκινήσει την καριέρα του, η Έμμα δεν είναι πεπεισμένη ότι λέει την αλήθεια και καταλήγει στο συμπέρασμα ότι η Ρετζίνα σχεδίασε την όλη συνωμοσία και εξανάγκασε τον Σίντνεϋ να "ομολογήσει".

Η Έμμα ανακαλύπτει σύντομα ότι ο συγγραφέας Ώγκαστ Μπουθ (Ίον Μπέιλυ), ο οποίος είναι ο πρώτος ξένος που φτάνει ποτέ στην πόλη μετά από εκείνη, είναι επίσης από το Μαγεμένο Δάσος και ότι είναι ο Πινόκιο, τον οποίο έστειλαν στον κόσμο μας μέσω της ίδιας ντουλάπας που έφερε και την Έμμα για να την προσέχει. Εκείνος όμως την εγκατέλειψε λόγω φόβου και έτσι μετατρέπεται σιγά σιγά σε μια ξύλινη κούκλα. Η Έμμα κάνει μια προσπάθεια να πάρει τον Χένρυ έξω από το Στόρυμπρουκ για πάντα, αλλά αναγκάζεται να το ξανασκεφτεί όταν εκείνος αρνείται να φύγει. Η Έμμα κάνει μια συμφωνία με τη Ρετζίνα να φύγει αλλά να μπορεί να επισκέπτεται τον Χένρυ σε ορισμένες περιπτώσεις.

Η Ρετζίνα, γνωρίζοντας την πραγματική ταυτότητα της Έμμα, ξαναβρίσκει το δηλητηριασμένο μήλο (το ίδιο που χρησιμοποίησε στη Χιονάτη) έτσι ώστε να το χρησιμοποιήσει και στην Έμμα. Ο Χένρυ δαγκώνει το μήλο και καταρρέει, αποδεικνύοντας στην Έμμα ότι η κατάρα είναι αληθινή. Η Έμμα, η οποία πλέον αρχίζει να πιστεύει βλέποντας στιγμές από το αληθινό παρελθόν της, είναι αναγκασμένη να δημιουργήσει μια συμμαχία με τη Ρετζίνα για να επανακτήσουν το φίλτρο της αληθινής αγάπης από τον Ραμπλστίλτσκιν, το οποίο βρίσκεται κάτω από τον Πύργο του Ρολογιού. Ο κύριος Γκολντ όμως το κλέβει αφήνοντας την Έμμα στα μισά της διαδρομής του ανελκυστήρα και τη Ρετζίνα δεμένη και φιμωμένη σε μια καρέκλα.

Όταν ο Χένρυ πεθαίνει, η Έμμα και η Ρετζίνα επιστρέφουν στο νοσοκομείο για να αποχαιρετήσουν το σώμα του. Η Έμμα τον φιλάει στο μέτωπο, δημιουργώντας έναν παλμό ενέργειας ο οποίος εξαπλώνεται σε όλη την πόλη και επαναφέρει τις αληθινές μνήμες όλων, καθώς απελευθερώνει και τον Χένρυ από τις παρενέργειες του δηλητηριασμένου μήλου. Η Χιονάτη και ο Πρίγκιπας του Παραμυθιού ξαναβρίσκουν ο ένας τον άλλο και η Ρετζίνα επιστρέφει στην έπαυλή της μόνη, καθώς η Έμμα αρχίζει να αναρωτιέται γιατί κανένας δεν επιστρέφει στον Άλλο Κόσμο μιας και η κατάρα έσπασε. Ο Ραμπλστίλτσκιν ξαναβρίσκει την πραγματική του αγάπη, την Μπελ (Έμιλι ντε Ράβιν), και την πηγαίνει στο Πηγάδι των Ευχών βαθιά μέσα στο δάσος, ένα πηγάδι που έχει τη δυνατότητα να επαναφέρει αυτό που κάποιος έχει χάσει. Παίρνει το φίλτρο και το πετάει στο πηγάδι, δημιουργώντας ένα μωβ σύννεφο το οποίο ξεχύνεται και καταπίνει το Στόρυμπρουκ καθώς το ρολόι στον Πύργο δείχνει 8:15.

## Ηθοποιοί και χαρακτήρες

### Βασικοί
*Τζίνιφερ Γκούντγουϊν ως Χιονάτη / Μαίρη Μάργκαρετ Μπλάνσαρντ
*Τζένιφερ Μόρισον ως Έμμα Σουάν
*Λάνα Παρίγια ως Κακιά Βασίλισσα / Ρετζίνα Μιλς
*Τζος Ντάλας ως Πρίγκιπας του Παραμυθιού / Ντείβιντ Νόλαν
*Ίον Μπέιλι ως Πινόκιο / Αύγουστος Μπουθ
*Τζάρεντ Σ. Γκίλμορ ως Χένρι Μιλς
*Ραφαέλ Σμπαρτζ ως Τζίμινυ Κρίκετ / Δρ. Άρτσιμπαλ "Άρτσι" Χόππερ
*Τζέιμι Ντόρναν ως Κυνηγός / Σερίφης Γκράχαμ
*Ρόμπερτ Καρλάιλ ως Ραμπλστίλτσκιν / Κύριος Γκολντ

### Επαναλαμβανόμενοι
*Μέγκαν Όρι ως Κοκκινοσκουφίτσα / Ρούμπι
*Μπέβερλι Έλιοτ ως Χήρα Λούκας / Γιαγιά
*Λι Άρενμπεργκ ως Γκρινιάρης / Λίροϊ / Ντρίμι
*Γκέιμπ Κούθ ως Συναχωμένος / Τομ Κλαρκ
*Ντέιβιντ Πολ Γκροβ ως Σοφός
*Φοστίνο Ντι Μπαούντα ως Υπναράς / Γουόλτερ
*Μιγκ Μακάριο ως Ντροπαλός
*Μάικλ Κόλμαν ως Χαρούμενος
*Τζιανκάρλο Εσποσίτο ως Τζίνι / Μαγικός Καθρέφτης / Σίντνεϊ Γκλας
*Τζέφρι Κάσιερ ως Χαζούλης
*Αναστασία Γκρίφιθ ως Πριγκίπισσα Άμπιγκεϊλ / Κάθριν Νόλαν
*Κίγκαν Κόνορ Τρέισι ως Γαλάζια Νεράιδα / Ηγούμενη
*Ντέιβιντ Άντερς ως Δρ. Γουέιλ
*Άλαν Ντέιλ ως Βασιλιάς Τζορτζ / Άλμπερτ Σπένσερ
*Τόνι Πέρεζ ως Χένρι
*Τόνι Αμεντόλα ως Τζεπέτο / Μάρκο
*Έμιλι ντε Ράβιν ως Μπελ
*Σεμπάστιαν Σταν ως Τρελοκάπελος / Τζέφερσον

### Guest
*Τζέικομπ Ντέιβις ως νεαρός Πινόκιο / Αύγουστος Μπουθ
*Κρίστιν Μπάουερ βαν Στράτεν ως Μαλέφισεντ
*Τζέσι Σκράμ ως Σταχτοπούτα / Άσλεϊ Μπόιντ
*Τιμ Φίλιπς ως Πρίγκιπας Τόμας / Σον Χέρμαν
*Ντίλαν Σμιντ ως Μπέλφαϊρ
*Ρίτσαρντ Σιφ ως Βασιλιάς Λέοπολντ
*Μπάρμπαρα Χέρσεϊ ως Κόρα Μιλς / Βασίλισσα Ντάμα Κούπα
*Ίνγκριντ Τόρανς ως Νοσοκόμα Ρέιτσεντ
*Χάρι Γκρόενερ ως Μάρτιν
*Κάρολιν Χενέσι ως Μίρνα
*Γκαμπριέλ Ρόουζ ως Ρουθ
*Άλεξ Ζαχάρα ως Βασιλιάς Μίδας
*Μπραντ Ντούριφ ως Ζόσο
*Κάρλεϊ Σκοτ Κόλινς ως Γκρέτελ / Άβα Ζίμερ
*Κουίν Λορντ ως Χαίνσελ / Νίκολας Ζίμερ
*Έμμα Κώλφιλντ ως Τυφλή Μάγισσα
*Γκέοφ Γκούσταφσον ως Στίλθι
*Έρικ Κινλεϊσάιντ ως Κύριος Μορίς / Μόε Φρεντς
*Έιμι Άκερ ως Νόβα / Αδελφή Άστριντ
*Τζέσι Χατς ως Πίτερ
*Νόα Μπιν ως Ντάνιελ Κόλτερ
*Μπάιλι Μάντισον ως νεαρή Χιονάτη

## Επεισόδια

## Υποδοχή
### Κριτική
Η ιστοσελίδα συλλογής κριτικών Rotten Tomatoes δίνει στον πρώτο κύκλο της σειράς ποσοστό έγκρισης 78% βασισμένο σε 32 κριτικές. Στο τμήμα ομοφωνίας της σελίδας διαβάζουμε: "Γοητευτικό και φανταστικό, το *Once Upon a Time* είναι τελείως άνισο αλλά απορρέει δύναμη από το εξαιρετικό καστ και τις όμορφες εικόνες." Η σελίδα Metacritic δίνει στον πρώτο κύκλο 66/100 βασισμένο σε 26 κριτικές.

Ο Χανκ Στρούβερ από την εφημερίδα *[[The Washington Post]]* έδωσε στη σειρά βαθμό "Α" και την απεκάλεσε "μία έξυπνα σχεδιασμένη ανταμοιβή για τους θαυμαστές της ελαφράς φαντασίας, με την κατάλληλη μίξη εξυπνάδας, δράσης και ρομαντισμού." Ο Βέρν Γκέι από την εφημερίδα *Newsday* είπε ότι η σειρά "λάμπει με μια σχεδόν θεατρική λάμψη, προκαλώντας τους θεατές να σκεφτούν το τηλεοπτικό δράμα ως κάτι διαφορετικό κι όχι ως κάτι το στερεότυπο."

Αρκετές φεμινιστικές αγορές ήταν ευχαριστημένες με τη σειρά για τη φεμινιστική αλλαγή στα παραμύθια. Η Άβιταλ Νόρμαν Νάθμαν από το περιοδικό *Bitch* δήλωσε ότι της άρεσε η σειρά για "την εισαγωγή μιας φεμινιστικής ευαισθησίας" στις ιστορίες. Η Τζίνι Λέσλι από το μπλογκ *Feministing* σχολίασε ότι η Έμμα ήταν "σκληρό καρύδι", ότι της άρεσε το πώς η Έμμα ήταν "πολύ αμετάπειστη του πώς οι γυναίκες είναι ικανές να παίρνουν τις δικές τους αποφάσεις για τη ζωή τους και τα παιδιά τους" και του πώς η Έμμα ήταν ένας "καλά στρογγυλεμένος" χαρακτήρας ο οποίος ήταν "θηλυκός, αλλά όχι κοριτσίστικος". Η Νάταλι Γουίλσον από το περιοδικό *Ms* εξύμνησε τη σειρά για τον δυνατό, γυναικείο πρωταγωνιστικό χαρακτήρα και για το ότι περιέχει πολλές δυνατές γυναίκες οι οποίες με τη σειρά τους πολεμούν το κακό μαζί με τους άντρες, για την ανατροπή του φετιχισμού της αληθινής αγάπης και για την αντιμετώπιση της ιδέας του τι κάνει μια μητέρα πραγματική μητέρα με έναν πιο ξεχωριστό τρόπο. Η Γουίλσον συνέχισε δηλώνοντας για τον πρωταγωνιστικό ρόλο: "Η επιδίωξή της για ένα "ευτυχισμένο τέλος" δεν είναι το να βρει έναν άντρα ή να πάει σε έναν χορό αλλά η δουλειά της, το να χτίσει μια σχέση με τον γιο της, Χένρυ, και το να ανακαλύψει την αλήθεια στο γιατί ο χρόνος δεν περνάει στον διεφθαρμένο κόσμο του Στόρυμπρουκ.

### Τηλεθέαση

## Soundtrack

### Extended play
Όλα τα κομμάτια γράφτηκαν από τον Μαρκ Ίσχαμ.

### Album
Το άλμπουμ κυκλοφόρησε με πέντε διαφορετικά συλλεκτικά εξώφυλλα.

Όλα τα κομμάτια γράφτηκαν από τον Μαρκ Ίσχαμ.

## Μυθιστόρημα
Το *Once Upon a Time* έκανε το ντεμπούτο του στη φανταστική λογοτεχνία με ένα μυθιστόρημα από την εκδοτική εταιρία Hyperion, η οποία ανήκει στη Disney. Το μυθιστόρημα φέρει τον τίτλο *Reawakened* και καλύπτει τον πρώτο κύκλο της σειράς με την υπόσχεση ότι "θα δώσει στους θαυμαστές της σειράς μια τελείως καινούρια ματιά στους αγαπημένους τους χαρακτήρες και ιστορίες." Η αφήγηση για τα γεγονότα στο Στόρυμπρουκ γίνεται από την Έμμα Σουάν, ενώ για αυτά στο Μαγεμένο Δάσος από τη Χιονάτη. Το μυθιστόρημα έγραψε ο Οντέττ Μπέιν και κυκλοφόρησε στις 27 Απριλίου 2013 αποκλειστικά ως ebook, ενώ στις 7 Μαΐου 2013 κυκλοφόρησε και σε έντυπη μορφή.

## Κυκλοφορίες home video

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές των ABC Studios
Κατηγορία:Τηλεοπτικοί κύκλοι
Κατηγορία:Once Upon a Time